BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 136842 22 I 2 

Bijeljina, 14.09.2022. godine

  OSNOVNI SUD U BIJELJINI, sudija Ljilja Rajković, u pravnoj stvari tražioca izvršenja NAŠA BANKA a.d. Bijeljin, zastupan po punomoćniku Stevanović Vesni advokatu iz Bijeljine, protiv izvršenika  Lalić Daniela iz Dvorova Majevičkih brigada 20/27, radi naplate duga, van ročišta, donio je dana 14.09.2022. godine slijedeći:

Z A K L J U Č A K


ODREĐUJE SE drugo ročište za prodaju nepokretnosti izvršenika Lalić Daniela iz Dvorova Majevičkih brigada 20/27, za dan 12.10.2022. godine, sa početkom u 08:30 časova, kancelarija broj 41, označenih kao:

· k.p. br. 2898/70 BAKRAČIĆ u naravi njiva 2. klase površine 927 m 2, upisan u Ln. br. 2920 k.o. Dvorovi u kome je Lalić (Sretka) Daniel sa pravom svojine sa dijelom 1/1,

Prema nalazu vještaka geometra Gajić Zorana od 04.07.2022. godine navedena parcela na licu mjesta je izgrađena i na istoj se nalazi jedan stambeni i jedan pomoćni objekat, te bazen ispred kuće prema ulici odnosno javnog pristupnog puta navedenoj parceli, kako je sve prikazano na skici snimanja navedenog vještaka od 30.06.2022. godine, tako da je predmet izvršnog postupka cijela parcela 2898/70 površine 927 m2 sa izgrađenim stambenim objektom, pomoćnim objektom i bazenom.


Ukupna vrijednost nepokretnosti prema nalazu vještaka građevinske struke Izić Mirsadu godine iznosi  197.749,32 KM, od 04.07.2022. godine.


Nepokretnosti se ne mogu prodati na drugom ročištu ispod ⅓ utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  


Zaključak se dostavlja strankama, Ministarstvu finansija Poreska uprava Područni centar Bijeljina - preko zakonskog zastupnika PRS RS Sjedište zamjenika Bijeljina, na oglasnu tablu suda 15 dana i IKT administratoru.

Pouka o pravnom lijeku :                                                                                Sudija

Protiv ovog Zaključka nije dozvoljen pravni lijek.                                  Ljilja Rajković

